8वीं बोर्ड परीक्षा के केंद्रों पर पहुंचे प्रश्न-पत्र
बीकानेर | माध्यमिकशिक्षा बोर्ड, अजमेर की ओर से 9 मार्च से शुरू होने वाली आठवीं कक्षा की परीक्षा के प्रश्न-पत्रों का वितरण सोमवार को किया गया। ब्लॉकवार गठित संग्रहण केंद्रों से केंद्राधीक्षकों को परीक्षा सामग्री और प्रश्न-पत्र वितरित किए गए। डाइट प्राचार्य प्रकाशचंद्र शर्मा ने बताया कि जिले में पंजीकृत 41,722 अभ्यर्थियों के लिए 174 परीक्षा केंद्रों पर आठवीं के एग्जाम होंगे। केंद्राधीक्षकों को संबंधित पुलिस थाने में प्रश्न-पत्र सुरक्षित रखने के निर्देश दिए गए है। वहीं जिन परीक्षा केंद्रों के समीप पुलिस थाना नहीं है वहां प्रश्न-पत्र संबंधित परीक्षा केंद्र पर ही रखे जाएंगेे। परीक्षा 21 मार्च तक एक पारी में दोपहर 2 से शाम 4.30 बजे तक होंगी। उधर, सोमवार को ही कोष कार्यालय से 10वीं बोर्ड परीक्षा के एकल केंद्रों पर भी प्रश्न-पत्र पहुंचाए गए।
hin_Deva hin_Deva